Publication: Magyar Közlöny
Issue: MK-2002-23 (Year: 2002, Number: 23)
Era: 1990-2004
Section: 1. A Kfv.II.28.257/1998/4. számú ítélete szerint a vízgazdálkodási társulatok tevékenysége az általános forgalmi adóról szóló 1992. évi LXXIV. törvény (a továbbiakban: ÁFA tv.) 8. § (1) bekezdése alapján ellenérték fejében
Paragraph Index: 229

(1) és (2) bekezdésében foglaltakra figyelemmel ÁFAalany. Kifejtette továbbá: okszerûtlen arra az álláspontra helyezkedni, hogy a társulatok tevékenysége nem hat ki rendszeresen vagy üzletszerûen gazdasági tevékenységet folytató adóalanyok széles körére. A tervezet szerinti jogegységi határozat elfogadása esetén azok az ÁFA-alanyok, akik (amelyek) a nem adóalany vízgazdálkodási társulattól terméket vásárolnak vagy szolgáltatást vesznek igénybe, ÁFA-levonási jogot nem gyakorolhatnak. III. Megállapítható, hogy a bírósági gyakorlatban a vízgazdálkodási társulatok ÁFA adóalanyiságával kapcsolatban ellentétes álláspontok alakultak ki. A Jogegységi Tanács megállapította, hogy az APEH területi szervei is ellentétes gyakorlatot folytattak a vízgazdálkodási társulatok ÁFA adóalanyisága körében. ÁFA adóalanynak tekintették, ha a tagok által fizetett érdekeltségi hozzájárulás után ÁFÁ-t kell befizetniük, de nem tekintették adóalanynak, ha a részükre teljesített szolgáltatás tekintetében ÁFA-levonási jogot kívántak gyakorolni. A víziközmû-társulatok közmû beruházására vonatkozó visszaigénylési jogosultságáról kiadott 1994/55. APEH iránymutatás kifejti, hogy nem folytatnak rendszeresen, üzletszerûen, bevétel elérése érdekében gazdasági tevékenységet, következésképpen nem felelnek meg az adóalanyiság feltételeinek. Az ellentétes jogi megítélés következtében ellentétes közigazgatási határozatok születtek. Ezen adóhatározatok bírósági felülvizsgálata iránt indított perekben meghozott ítéletek is eltérõen foglaltak állást a vízgazdálkodási társulatok ÁFA adóalanyiságát illetõen. Az ellentétes álláspontok feloldása és az egységes ítélkezési gyakorlat biztosítása érdekében vizsgálta a Jogegységi Tanács a vízgazdálkodási társulatok ÁFA adóalanyiságát. IV. A pénzügyi jog területén az egyes adónemekre vonatkozóan külön-külön törvényi szabályozás érvényesül (ÁFA tv., Szja. tv., társasági adó tv.) azzal, hogy az ott nem szabályozott eljárásjogi kérdésekben az adózás rendjérõl szóló törvény rendelkezéseit kell alkalmazni. Ebbõl a külön-külön törvényi szabályozásból is eredõen egy adott jogi személyiséggel rendelkezõ gazdálkodó szervezet adóalanyisága csak az adott adónemre vonatkozó szabályozás alapján állapítható meg. A vízgazdálkodási társulatok ÁFA adóalanyiságát az ÁFA tv. alapján kell és lehet vizsgálni. A vízgazdálkodási társulatokról szóló 1995. évi LVII. törvény (a továbbiakban: Vg.tv.) 34. § (1) bekezdése értelmében a vízgazdálkodási közfeladatok az e törvény- 2002/23. szám ben meghatározott feltételek szerint létrehozott vízgazdálkodási társulatok útján is elláthatók. A (2) bekezdés szerint a társulat jogi személyiséggel rendelkezõ gazdálkodó szervezet, közfeladatai jellegétõl függõen víziközmû-társulat, illetve vízi társulat. A társulat létrehozására, szervezetére, mûködésére, megszûnésére, egyesülésére, illetve szétválására, valamint választott tisztségviselõinek felelõsségére — az e törvény eltérõ rendelkezése hiányában — a gazdasági társaságokról szóló törvény általános részének rendelkezéseit kell alkalmazni. A (3) bekezdés szerint a társulat az e törvényben meghatározott közfeladatait szolgáló tevékenységét az érdekeltségi területén végzi. A (4) bekezdés szerint a társulat tagjai az érdekeltségi területen ingatlantulajdonnal rendelkezõ, vagy az ingatlant egyéb jogcímen használó természetes és jogi személyek, jogi személyiséggel nem rendelkezõ gazdasági társaságok. Az (5) bekezdés értelmében pedig a társulat tagjai kötelesek a társulat közfeladatai ellátásának költségeihez az érdekeltségi egység arányában hozzájárulni. Az ÁFA tv. 8. § (1) bekezdése alapján szolgáltatásnyújtás: minden olyan ellenérték fejében végzett tevékenység, amely e törvény szerint nem minõsül termékértékesítésnek. A 13. § (1) bekezdés elsõ pontja szerint pedig ellenérték: a tartozás kiegyenlítésére fordított vagyoni érték, ideértve a meglévõ követelés mérséklésére elismert vagyoni értéket is, de ide nem értve a kártérítést. Az ÁFA tv. e két paragrafusát egybevetve megalapozottnak tûnhet a vízgazdálkodási társulatok ÁFA adóalanyisága. Ugyanakkor az adóalanyiságot az ÁFA tv. 4. § (1) bekezdése alapján kell vizsgálni. E szerint adóalany: az a természetes személy, jogi személy, valamint jogi személyiség nélküli szervezet, aki (amely) saját neve alatt jogokat szerezhet, kötelezettségeket vállalhat, perelhet és saját nevében gazdasági tevékenységet végez, tekintet nélkül annak céljára és eredményére. E jogszabályhely egyértelmûvé teszi, hogy az adóalanyiságot nem a gazdasági tevékenység célja alapján kell megállapítani, így közömbös a gazdasági tevékenység folytatásának indítéka is. Az ÁFA tv. 4. § (1) bekezdés alkalmazhatóságánál további vizsgálat kérdése, hogy a vízgazdálkodási társulat végez-e az alaptevékenysége körében az ÁFA tv. szerinti gazdasági tevékenységet. Az ÁFA tv. 5. § (1) bekezdése alapján a gazdasági tevékenység körébe tartozik a bevétel elérése érdekében rendszeresen vagy üzletszerûen végzett tevékenység, így különösen: a mezõgazdasági, a kitermelõ ipari, az építõipari, a feldolgozóipari, a kereskedelmi, az egyéb szolgáltatói tevékenység, ideértve a szellemi szabadfoglalkozásként folytatott tevékenységeket is. A vízgazdálkodási társulat nem vitathatóan rendszeresen végez olyan tevékenységet, amely besorolható e rendelkezésben példálódzó jelleggel felsorolt tevékenységi formák közé. A gazdasági tevékenység ugyanakkor feltételezi, hogy a tevékenységet bevétel elérése érdekében végezzék. A Vg.tv. 35. § (1) bekezdése alapján a víziközmû-társulat közfeladatként: — a település, az együttesen ellátható települések beltéri, illetve lakóterületi részének közmûves vízellátását, szennyvízelvezését, szennyvíztisztítását, káros vizek elvezetését szolgáló — vízi létesítményeket hoz létre, illetve fejleszt; a vízi társulat pedig helyi vízrendezési és vízkár-elhárítási feladatokat lát el. A (2) bekezdés szerint a vízi társulat közcélú mezõgazdasági vízhasznosítási létesítményeket hozhat létre, továbbá azokhoz kapcsolódó talajjavítási tevékenységet, nem közmûves vízszolgáltatást

Source: https://magyarkozlony.hu/hivatalos-lapok/4fcf154e606ec63ccac49565e85387a15cc74749/dokumentumok/b1a15618cdb3442f3532b14307ac6d10ce75d041/letoltes